
DR.30.9.2003 47 
 

jumlah bekalan, jumlah bebanan dan keupayaan setiap talian 
penghantaran; 

(v) menambah baik operasi pusat kawalan dengan penggunaan 
teknologi-teknologi baru yang dapat mengesan masalah-
masalah yang berlaku dalam sistem penghantaran serta 
pertambahan tenaga kerja.  Sehubungan dengan ini, TNB 
sedang menimbangkan penggunaan perisian komputer yang 
dapat mengintegrasikan sistem penghantaran dan penjanaan 
tenaga; dan 

(vi) menjalankan kerja-kerja penyelenggaraan talian penghantaran 
elektrik secara live, dengan izin, di mana jumlah tenaga kerja 
akan ditambahkan bagi memenuhi keperluan tersebut. 

 Tuan Yang di-Pertua, berkenaan harga jualan elektrik daripada penjana-penjana 
bebas iaitu IPP secara umumnya harga elektrik yang dijual kepada TNB adalah munasabah 
dan mencerminkan risiko yang perlu ditanggung oleh pihak IPP.  Kerajaan juga tidak 
bercadang untuk menyemak semula perjanjian dengan IPP memandangkan ia perlu 
mengambil kira kedudukan pihak institusi kewangan yang telah memberi pinjaman kepada 
IPP. 

 Puan Fong Po Kuan:  [Bangun] 

 Datuk Tan Chai Ho:  Tuan Yang di-Pertua, inilah penjelasan yang dapat saya 
berikan ke atas perkara-perkara yang dibangkitkan oleh Ahli-ahli Yang Berhormat dalam 
sesi perbahasan di peringkat dasar Bajet 2004 di Dewan Rakyat ini.  Sekiranya terdapat 
perkara-perkara yang dibangkitkan oleh Ahli-ahli Yang Berhormat yang lain yang tidak 
sempat........ 

 Timbalan Yang di-Pertua [Dato' Haji Muhamad bin Abdullah]:  Ya, ada yang 
minta penjelasan lagi, Yang Berhormat. 

 Puan Fong Po Kuan:  Soalan terakhir sahaja. 

 Timbalan Yang di-Pertua [Dato' Haji Muhamad bin Abdullah]:  Hendak bagi 
Yang Berhormat? 

 Datuk Tan Chai Ho:  Baik. 

 Puan Fong Po Kuan:  Soalan terakhir.  Terima kasih.  

 Timbalan Yang di-Pertua [Dato' Haji Muhamad bin Abdullah]:  Sila. 

 Puan Chong Eng:  Ini berkenaan ganti rugi.  Sebuah laporan surat khabar 
menyatakan bahawa TNB akan melihat bagaimana untuk membayar ganti rugi dalam satu 
special package scheme.  Jadi, orang ramai sekarang ini bertanya di luar terutama nya 
yang telah mengalami kerugian, bilakah kajian ini akan siap untuk memberi mereka ganti 
rugi. 

Datuk Tan Chai Ho:  Tuan Yang di-Pertua, keputusan mengenai ganti rugi atau 
pampasan, belum diputuskan.  Tetapi, saya ingin memaklumkan kepada Ahli Yang 
Berhormat, di bawah Akta Bekalan Elektrik 1990, di mana kalau terdapat Syarikat Utiliti atau 
pembekal elektrik, oleh kerana kesilapan atau kecuaian, maka pengguna boleh menuntut 
ganti rugi atau pampasan dari pihak syarikat berkenaan kecuali kena beri evidence yang 
solid.  [Ketawa]  

Saya memohon maaf kepada Ahli-ahli Yang Berhormat berkenaan, jika saya tidak 
sempat menjawab soalan-soalan yang dibangkitkan.  Namun Kementerian Tenaga, 
Komunikasi dan Multimedia akan mengambil perhatian terhadap sebarang teguran dan 
pandangan dan seterusnya mengambil tindakan yang sewajarnya.  Sekian, terima kasih 
Tuan Yang di-Pertua. 

Timbalan Yang di-Pertua [Dato' Haji Muhamad bin Abdullah]:  Ya, terima 
kasih.  Sekarang saya mempersilakan Kementerian Perdagangan, Antarabangsa dan 
Industri. 

  



jumlah bekalan, jumlah bebanan dan keupayaan setiap talian penghantaran; (v) menambah baik operasi pusat kawalan dengan penggunaan teknologi-teknologi baru yang dapat mengesan masalah- masalah yang berlaku dalam sistem penghantaran serta pertambahan tenaga kerja. Sehubungan dengan ini, TNB sedang menimbangkan penggunaan perisian komputer yang dapat mengintegrasikan sistem penghantaran dan penjanaan tenaga; dan. (vi) menjalankan kerja-kerja penyelenggaraan talian penghantaran elektrik secara live, dengan izin, di mana jumlah tenaga kerja akan ditambahkan bagi memenuhi keperluan tersebut. Tuan Yang di-Pertua, berkenaan harga jualan elektrik daripada penjana-penjana bebas iaitu IPP secara umumnya harga elektrik yang dijual kepada TNB adalah munasabah dan mencerminkan risiko yang perlu ditanggung oleh pihak IPP. Kerajaan juga tidak bercadang untuk menyemak semula perjanjian dengan IPP memandangkan ia perlu mengambil kira kedudukan pihak institusi kewangan yang telah memberi pinjaman kepada IPP. Puan Fong Po Kuan: [Bangun]. Datuk Tan Chai Ho: Tuan Yang di-Pertua, inilah penjelasan yang dapat saya berikan ke atas perkara-perkara yang dibangkitkan oleh Ahli-ahli Yang Berhormat dalam sesi perbahasan di peringkat dasar Bajet 2004 di Dewan Rakyat ini. Sekiranya terdapat perkara-perkara yang dibangkitkan oleh Ahli-ahli Yang Berhormat yang lain yang tidak sempat........ Timbalan Yang di-Pertua [Dato' Haji Muhamad bin Abdullah]: Ya, ada yang minta penjelasan lagi, Yang Berhormat. Puan Fong Po Kuan: Soalan terakhir sahaja. Timbalan Yang di-Pertua [Dato' Haji Muhamad bin Abdullah]: Hendak bagi Yang Berhormat?. Datuk Tan Chai Ho: Baik. Puan Fong Po Kuan: Soalan terakhir. Terima kasih. Timbalan Yang di-Pertua [Dato' Haji Muhamad bin Abdullah]: Sila. Puan Chong Eng: Ini berkenaan ganti rugi. Sebuah laporan surat khabar menyatakan bahawa TNB akan melihat bagaimana untuk membayar ganti rugi dalam satu special package scheme. Jadi, orang ramai sekarang ini bertanya di luar terutama nya yang telah mengalami kerugian, bilakah kajian ini akan siap untuk memberi mereka ganti rugi. Datuk Tan Chai Ho: Tuan Yang di-Pertua, keputusan mengenai ganti rugi atau pampasan, belum diputuskan. Tetapi, saya ingin memaklumkan kepada Ahli Yang Berhormat, di bawah Akta Bekalan Elektrik 1990, di mana kalau terdapat Syarikat Utiliti atau pembekal elektrik, oleh kerana kesilapan atau kecuaian, maka pengguna boleh menuntut ganti rugi atau pampasan dari pihak syarikat berkenaan kecuali kena beri evidence yang solid. [Ketawa]. Saya memohon maaf kepada Ahli-ahli Yang Berhormat berkenaan, jika saya tidak sempat menjawab soalan-soalan yang dibangkitkan. Namun Kementerian Tenaga, Komunikasi dan Multimedia akan mengambil perhatian terhadap sebarang teguran dan pandangan dan seterusnya mengambil tindakan yang sewajarnya. Sekian, terima kasih Tuan Yang di-Pertua. Timbalan Yang di-Pertua [Dato' Haji Muhamad bin Abdullah]: Ya, terima kasih. Sekarang saya mempersilakan Kementerian Perdagangan, Antarabangsa dan Industri.